ÁSZF – Általános Szerződési Feltételek

A Ráckevei Nyár keretében bemutatásra kerülő rendezvények (előadások) Szervezője az Ács Károly Művelődési Központ. A jegy megvásárlásával, illetve felhasználásával a látogató az Ács Károly Művelődési Központ Általános Szerződési Feltételeit tudomásul veszi.

A Ráckevei Nyár honlapja: <http://akmk.hu/>

A Ráckevei Nyár közösségi oldala: https://www.facebook.com/acskaroly.muvelodesikozpont

Személyes jegyvásárlás a Tourinform Ráckevei irodájában ( 2300 Ráckeve, Eötvös u 1) és az előadás napján 18.00 órától az Ács Károly Művelődési Központban (2300 Ráckeve Kossuth Lajos u. 51) lehetséges.

Online jegyvásárlás a [www.jegy.hu](http://www.jegy.hu) oldalon keresztül, elektronikus fizetéssel történik.

A személyes jegyvásárlás esetében kezelési költséget nem számítunk föl.

Jegyet nem cserélünk.

Jegyet csak véglegesen lemondott rendezvény esetében, az ott meghatározott feltételek szerint váltunk vissza.

**Helyszín**

A Ráckevei Nyár előadásainak helyszíne: KULTSZÍNPAD szabadtéri színpad - 2300 RÁCKEVE, MŰVELŐDÉSI KÖZPONT ELŐTTI TÉR – KOSSUTH U. 51.

A Ráckevei Nyár nézőtere fedetlen.

**Kedvezőtlen időjárás esetén**

A Ráckevei Nyár szervezőinek a szándéka, hogy bizonytalan ás változó kedvezőtlen időjárási

viszonyok között is megkezdjük, illetve folytassuk a rendezvényeket, ezért javasoljuk, hogy erre való tekintettel hozzanak magukkal meleg és vízálló öltözetet.

Kérjük, várható eső esetén esőköpennyel készüljenek. **Esernyő nem használható**, mivel gátolja a nézők színpadra való akadálymentes rálátását.

Az esőnap időpontját a Szervező a jegyértékesítés indulásakor közzéteszi a honlapján és közösségi oldalán, illetve arról ugyanezen időponttól a Tourinform irodában és az Ács Károly Művelődési Központban lehet tájékoztatást kérni személyesen, e-mailben vagy telefonon.

Kedvezőtlen időjárás, illetve technikai vagy egyéb akadályok esetén a rendezvény elmaradásáról a Szervező legkésőbb a rendezvény napján 17.00 óráig a rendezvény honlapján és közösségi oldalán Közleményt ad ki. Amennyiben közlemény kiadására nem kerül sor, úgy a rendezvény megtartására készülünk.

A Szervező fenntartja a jogot, hogy a rendezvényt szélsőséges időjárási körülmények, illetve rendkívüli technikai vagy egyéb akadályok esetén előzetesen bármikor, közvetlenül a rendezvény megkezdése előtt, illetve akár a helyszínen is lemondja.

**Elmaradó rendezvény, esőnap**

A rendezvény elmaradása esetén a jegyek a kijelölt esőnapokra érvényesek.

A rendezvény kezdetekor, illetve első fele alatt a Szervező bizonytalan vagy szélsőséges időjárás, illetve technikai vagy egyéb akadályok esetén a meghirdetett kezdéstől számított 2 óráig, gyermekrendezvények esetében 1 óráig várhat a rendezvény megkezdésével, illetve folytatásával. Amennyiben fent említett körülmények miatt a rendezvény annak első felének lejátszását megelőzően szakad félbe és a rendezvény nem kerül megtartásra, a jegyek a kijelölt esőnapra érvényesek.

Véglegesen lemondott a rendezvény, ha a rendezvény első része, vagy egy részes produkció esetén a rendezvény fele a kijelölt esőnapján sem tartható meg.

A rendezvény, illetve az esőnapra halasztott rendezvény megtartottnak tekintendő, amennyiben: egyrészes eseményeknél a teljes időtartamának fele lejátszásra került. Az egyrészes események időtartamáról kérjük jegyváltáskor tájékozódjon a leírásban. A kétrészes események első része lejátszásra került.

Kérjük, jegyét mindenképpen őrizze meg a rendezvény végéig, mivel ez szolgál arra, hogy félbeszakadt rendezvény esetén az annak pótlására kijelölt esőnapon ismét megtekinthesse az előadást!

**Jegyek visszaváltása**

A megvásárolt jegyek visszaváltására csak abban az esetben van lehetőség, ha a rendezvény a szervező által végleges lemondásra kerül.

Végleges lemondás esetén a jegy a rendezvény dátumától számított 14 napon belül, a rendezvény honlapján és közösségi oldalán közzétett Közleményben foglaltak szerint váltható vissza. A határidőn túli visszaváltásra a Szervezőnek nincs lehetősége. A véglegesen lemondott rendezvény napján a jegyek helyszíni visszaváltására nincs lehetőség. A visszaváltásra a helyszíni pénztár, vagy más, ezen rendezvény jegyeinek árusításával foglalkozó pénztár nem kötelezhető.

Nem váltható vissza a megvásárolt jegy a félbeszakadt, ám az időjárás kedvezőbbre fordultával aznap vagy később megtartásra került rendezvény esetén.

**Belépés a rendezvény területére**

A Szervező, a biztonsági szolgálat és a hostessek utasításait a látogatók kötelesek betartani. A biztonsági szolgálat jogosult ellenőrizni a fenti szabályok betartását.

A Ráckevei Nyár területére kizárólag az arra kijelölt helyeken és időtartamban, kizárólag az arra feljogosított személyek jogosultak belépni. Belépéskor minden belépő személy köteles alávetni magát a beléptetési folyamatnak.

**A Ráckevei Nyár területére esernyőt, ütő-, szúró-, vágóeszközt, fegyvert, továbbá gyúlékony és robbanásveszélyes anyagot vagy bármely, mások testi épségét veszélyeztető tárgyat bevinni szigorúan TILOS!** A biztonsági szolgálat a rendezvényre belépő személyt a testi sérülés okozására alkalmas tárgyak bevitelének megakadályozása érdekében csomagja tartalmának bemutatására felszólíthatja, rajta és csomagján kizárólag fémtárgyak kimutatására alkalmas eszközt alkalmazhat, ennek visszautasítása esetén a rendezvényen való részvételét megtilthatja.

**A Ráckevei Nyár területére TILOS behozni kutyát, házi-, dísz-, vagy hobbiállatot, illetve vadállatot.**

Alkoholos, kábítószer vagy egyéb befolyásoltság hatása alatt álló, valamint a nem kulturált öltözékben megjelenő személy a Ráckevei Nyár területét nem látogathatja.

**A rendezvény területén**

**A Ráckevei Nyár rendezvényei alatt a nézőtér területén esernyő nem használható, mivel az balesetveszélyes és gátolja a nézők színpadra való akadálymentes rálátását.**

A próbák, rendezvényok megtartását TILOS akadályozni vagy bármilyen módon megzavarni, ezért a rendezvények során kérjük a mobiltelefonok használatát látogatóink szíveskedjenek mellőzni.

A rendezvény megtartását akadályozó vagy zavaró, annak biztonságát veszélyeztető személyeket a biztonsági szolgálat jogosult kilétének igazolására felszólítani, a rendezvényen való részvételét megtiltani, távozásra felszólítani, amennyiben az érintett személy ennek nem tesz eleget, és az élet- és vagyonbiztonság érdekében szükséges, a rendezvényről kivezetni.

A Ráckevei Nyár területén okozott bármilyen károkozás teljes kártérítési kötelezettséget von maga után a Ptk. szabályai szerint.

**Kép- és hangfelvételek**

A Ráckevei Nyár során bemutatott rendezvények, próbák teljes terjedelme szerzői jogvédelem alá esik, így bármilyen célú és formájú felhasználásuk felhasználási engedélyhez kötött, melyet minden rendezvényre, minden alkalommal külön kell megkérni a terjedelem megjelölésével. **Felhasználási engedély nélkül a rendezvényekről, próbákról kép-, hang, valamint kép- és hangfelvételt készíteni szigorúan TILOS.**

A Szervező fenntartja a jogot, hogy a rendezvényekről kép és hangfelvételt készítsen, továbbá felhívja a nézők figyelmét, hogy a felvétel során alkalmazott technikai eszközök a színpadra való rálátást zavarhatják. Az esetleges kellemetlenségért nézőink elnézését és megértését kérjük.

A Szervezőnek jogában áll a beléptetési folyamat során minden belépő személyről kép-, hang, valamint kép- és hangfelvételt rögzíteni és azt az emberi élet, testi épség, személyi szabadság védelme érdekében megőrizni, kezelni, valamint a hatóságok ezirányú megkeresése esetén részükre átadni. A rögzített kép-, hang, valamint kép- és hangfelvételt felhasználás hiányában legfeljebb a rögzítéstől számított harminc nap elteltével meg kell semmisíteni, illetve törölni kell.

A Szervező ezúton tájékoztatja a Ráckevei Nyár rendezvényein résztvevőket, hogy a tömegrendezvények résztvevőinek rögzítéséhez és nyilvánosságra hozatalához az érintett személy hozzájárulása nem szükséges. Fentiekre figyelemmel Szervező fenntartja a jogot a Ráckevei Nyár rendezvényein zajló események rögzítéséhez, – ahol nem az egyes ember képmásának a felvétele a cél, hanem a tömeg bemutatása – és az így rögzített anyag nyilvánosságra hozatalához.

**Vis maior, pandémia**

Amennyiben emberi egészségre súlyos veszélyt jelentő időjárási körülmény, háború, lázadás, terrorcselekmény, sztrájk, baleset, tűz, blokád, árvíz, természeti katasztrófa, súlyos energiaellátási zavar vagy más olyan előre nem látható és elháríthatatlan akadály következményeképpen, amely a Vásárló, illetőleg a Szervező hatókörén kívül esik, valamelyikük nem képes valamilyen szerződéses kötelezettségének eleget tenni, úgy ezen személy nem tartozik felelősséggel semmilyen veszteségért vagy kárért, amely ezen események következtében előállt. Amennyiben utóbbi vis major eshetőségek bármelyike az adott rendezvény napján bármikor felmerül, a Szervező jogosult a rendezvényt a nap bármely időszakában megfelelő indoklás mellett lemondani, melyről a jegyvásárlóknak a rendezvény honlapján keresztül ad tájékoztatást

A Ráckevei Nyár rendezvényei a rendezvények időpontjában hatályban lévő járványügyi szabályok betartásával látogathatók.

**Általános**

**A Szervező a műsor- és szereplőváltoztatás jogát fenntartja!**

Az Ács Károly Művelődési Központ fenntartja magának az Általános Szerződési Feltételek egyoldalú módosításának jogát azzal a feltétellel, hogy az esetleges változásról a változás hatályba lépése előtt weblapján keresztül hirdetményi úton tájékoztatja az érdekelteket. A mindenkor hatályos Szabályzat megtekinthető a rendezvény honlapján.

Tartalmas szórakozást kíván:

Ács Károly Művelődési Központ csapata

Ráckeve, 2025.04.22